laion/Wikipedia-Exotic huggingface dataset:
מרדכי רטר

מרדכי (מוטי) רטר (24 במאי 1953 – 8 באוקטובר 1973) היה קצין שריון בחטיבה 14 במלחמת יום הכיפורים, אשר עוטר בעיטור העוז. נהרג בקרב ברכס "חמוטל". רטר נולד ב-24 במאי 1953 בראשון לציון למאיר ולדורה. למד בבית ספר היסודי "בארי" בראשון לציון, והתחנך בפנימייה הצבאית לפיקוד שליד בית הספר הריאלי בחיפה. בנובמבר 1971 התגייס רטר לחיל השריון, ועבר קורס מפקדי טנקים וקורס קציני שריון. כשפרצה מלחמת יום הכיפורים שהתה המחלקה של רטר מדרום למעוז "מפרקת", בגזרה הצפונית של תעלת סואץ. רטר עלה לעמדות וירה לעבר הרמפות בצד המצרי של התעלה על מנת לעכב את הצליחה המצרית. לאחר שמרבית הפלוגה נפגעה החל רטר לנוע צפונה במטרה להדוף את ההתקפה על המעוזים, אך הטנק שלו שקע בבוץ. בעת ניסיון החילוץ נפגע טנק סמל המחלקה, ורטר חילץ את אנשי הצוות מהטנק הבוער, וסחב את סמל המחלקה למרחק של כ-3 קילומטר בכדי שיקבל טיפול רפואי. על פעולה זו הוענק לו צל"ש הרמטכ"ל, שהומר בהמשך לעיטור העוז. תיאור המעשה: ביום 6 באוקטובר 1973 שימש סגן מרדכי רטר ז"ל כמפקד מחלקת טנקים באזור קנטרה. תוך כדי לחימה נפגעו הטנק שלו והטנק של סמל-המחלקה. למרות פציעתו נכנס סגן מרדכי רטר ז"ל לטנק הסמל שבער, חילץ את אנשי-הצוות, ובתוכם סמל המחלקה, שהיה פצוע קשה - וכל זה תחת אש האויב. סגן מרדכי רטר ז"ל נשא על גבו את סמל המחלקה הפצוע למרחק של כ-3 ק"מ עד לטנק שפינה אותם, ולאחר מכן הצטרף לטנק אחר כנהג. לאחר יומיים נפגע ונהרג. במעשיו אלה גילה אומץ-לב, קור-רוח ואחוות לוחמים. — מרדכי גור, רב־אלוף, ראש המטה הכללי כיוון שטנקי המחלקה שלו יצאו מכלל שימוש, הצטרף רטר לצוות טנק שכונה "טנק הקצינים" (יחד עם יובל נריה), ועימו נלחם. ב-8 באוקטובר, י"ב בתשרי, בעת הסתערות על רכס "חמוטל" נפגע הטנק וכל צוותו נהרג. במשך מספר חודשים לאחר מותו היה רטר בחזקת נעדר, עד שב-22 במרץ 1974 נמצאה גופתו. רטר הובא לקבורה בבית הקברות הצבאי בראשון לציון ב-31 במרץ 1974. קורות החיים של מרדכי רטר, באתר "יזכור" של משרד הביטחון. סיפורו של מרדכי רטר, סרטון בערוץ "אתר הגבורה", באתר יוטיוב (אורך: 02:43), 20 באוגוסט 2012 תיק הנופל של מרדכי רטר, באתר "בהשקט ובבטחה" עמוד הזיכרון למרדכי רטר באתר בית הספר הריאלי העברי בחיפה מרדכי רטר, באתר "בהשקט ובבטחה"
פרטיבה פרמאר

פרטיבה פרמאר (באנגלית: Pratibha Parmar; נולדה ב-11 בפברואר 1955 בניירובי) היא במאית, מפיקה ותסריטאית בריטית ממוצא הודי. פרטיבה פרמאר נולדה בניירובי שאז הייתה חלק של מושבה בריטית להורים ממוצא הודי שהיגרו לאפריקה. בשנת 1967 המשפחה עברה לבריטניה. פרמאר סיימה לימודי אוניברסיטה בתחום תקשורת ומשאבי אנוש. בזמן הלימודים היא הייתה מעורבת בתנועת הסטודנטים. במשך 3 חודשים היא עבדה בקלקטה עם אמא טרזה. בחזרה לבריטניה פרמאר המשיכה בלימודי תואר שני באוניברסיטת בירמינגהאם. בשנת 1982 היא הייתה בין מחברי ספר The Empire Strikes Back – Race and Racism in 1970s Britain. בסוף שנות ה-80 של המאה ה-20 פרמאר החלה לעסוק בקולנוע. היא עסקה בסרטי תעודה דוגמת Emergence (1986) ו- Sari Red (1988) שתיארו מצבה של אישה-מהגרת בלונדון. בשנת 1991 היא סיימה סרט "Khush" על חיי החברה ההלט"בית בהודו. סרט זה זכה בפרסים בפסטיבלי לקולנוע במדריד, פריז וסן פרנסיסקו. בשנת 1991 היא סיימה לעבוד על סרט A Place of Rage שהוקדש לנשים אפרו-אמריקאיות וזכה בפרס בארצות הברית. סרטה Nina's Heavenly Delights בהשתתפות שלי קון ולורה פרייז'ר זכה להצלחה וקיבל מספר פרסים בפסטיבלי לקולנוע. בשנת 2013 ב-BBC הוקרן סרט Alice Walker: Beauty in Truth שבוים על ידי פרמאר והוקדש לחייה ופעילותה של אליס ווקר. מדיה וקבצים בנושא פרטיבה פרמאר בוויקישיתוף פרטיבה פרמאר, במסד הנתונים הקולנועיים IMDb (באנגלית) פרטיבה פרמאר, באתר AllMovie (באנגלית) פרטיבה פרמאר, במסד הנתונים הקולנועיים KinoPoisk (ברוסית)
מתיל טרט בוטיל אתר

מתיל טרט בוטל אתר (Methyl tertiary-butyl ether,‏ MTBE) הוא תרכובת אורגנית שנוסחתה המבנית ( CH 3 ) 3 COCH 3 {\displaystyle {\ce {(CH_3)_3COCH_3}}} . MTBE הוא נוזל נדיף, דליק, שקוף ומסיס במים. החומר משמש בעיקר כתוסף דלק להעלאת מספר האוקטן. וכממס. מתיל טרט בוטיל אתר מיוצר בתגובה בין מתנול לאיזובוטילן (2 מתיל 1 פרופן) בקטליזה חומצית. התגובה מתבצעת בטווח טמפרטורה של 40-90°C בארצות הברית משתמשים בחומר משנת 1979 כתחליף לעופרת טטרה אתיל למניעת דטונציה במנועי בעירה פנימית. בתעשייה משתמשים בMTBE כממס א-פרוטי חלופי לדי אתיל אתר. יתרונו של מתיל טרט בוטיל אתר הוא שקבוצת הטרט מתיל הגדולה מונעת יצירת פראוקסידים מסוכנים. עם זאת החומר אינו יציב בנוכחות חומצות חזקות. מתיל טרט בוטיל אתר מקנה טעם לא נעים למים כבר בריכוזים נמוכים והוא עשוי לזהם אקויפר בחלחול ממאגרי דלק תת-קרקעיים או משפך של דלק המכיל MTBE. המסיסות הגבוהה גורמת להתפשטות מהירה של הזיהום. החומר מתפרק על ידי חיידקים וניתן לנקות מים מזוהמים באמצעות ביוריאקטורים או ספיחה על פחם פעיל. מדיה וקבצים בנושא מתיל טרט בוטיל אתר בוויקישיתוף
שדרה B (מנהטן)

שדרה B (באנגלית: Avenue B) היא שדרה מצפון לדרום הממוקמת באזור אלפבית סיטי (אנ') בשכונת איסט וילג' במנהטן, ניו יורק, מזרחית לשדרה A ומערבית לשדרה C. היא עוברת מרחוב האוסטון לרחוב 14, שם היא ממשיכה לכביש לולאה בסטויוויסנט טאון-פיטר קופר וילג' (אנ'), המתחברת לשדרה A. מתחת לרחוב האוסטון, ממשיכה שדרה B כרחוב קלינטון לרחוב דרום (אנ'). זהו הגבול המזרחי של פארק כיכר טומפקינס (אנ'). הרחוב נוצר על ידי תוכנית חברי הוועדה משנת 1811 כאחד מ-16 השדרות העוברות בכיוון צפון-דרום, ברוחב של 30 מטרים. למעשה, 12 שדרות ממוספרות ו-4 שצוינו באותיות ממזרח לשדרה הראשונה. בשנת 1824, לפני כל בנייה, רוחבה צומצם ל-18 מטרים, התקן לרחובות צולבים, על ידי נטילת 12 מטרים מהצד המזרחי. העירייה טענה כי שדרות האותיות "אינן מסוגלות לשמש כצירי תנועה אל העיר וממנה" ואינן יכולות "להיחשב כשדרות במובן הנכון של המונח". שדרה A (מנהטן) שדרה C (מנהטן) שדרה D (מנהטן) תבנית:Google maps מוריס, גוברנר; דה וויט, שמעון; ו-Rutherford, John [sic] (מרץ 1811) "[Morris, Gouverneur; De Witt, Simeon; and Rutherford, John [sic] (March 1811) "Remarks Of The Commissioners For Laying Out Streets And Roads In The City Of New York, Under The Act Of April 3, 1807", Cornell University Library. Accessed June 27, 2016. "These are one hundred feet wide, and such of them as can be extended as far north as the village of Harlem are numbered (beginning with the most eastern, which passes from the west of Bellevue Hospital to the east of Harlem Church) 1, 2, 3, 4, 5, 6, 7, 8, 9, 10, 11, and 12. This last runs from the wharf at Manhattanville nearly along the shore of the Hudson river, in which it is finally lost, as appears by the map. The avenues to the eastward of number one are marked A, B, C, and D." הערות של חברי הוועדה לפריסת רחובות וכבישים בעיר ניו יורק, במסגרת החוק של 3 באפריל 1807]", ספריית אוניברסיטת קורנל. הגישה ל-27 ביוני 2016. "אלה ברוחב של מאה רגל, ואלה מהם שניתן להרחיב עד צפונה עד לכפר הארלם ממוספרים (החל מהמזרחי ביותר, העובר ממערב לבית החולים בלוויו למזרח של כנסיית הארלם) 1, 2, 3, 4, 5, 6, 7, 8, 9, 10, 11 ו-12. זה האחרון עובר מהרציף במנהטנוויל כמעט לאורך חופו של נהר ההדסון, שבו הוא נמצא לבסוף אבדו, כפי שמופיע במפה. השדרות ממזרח למספר אחד מסומנות A, B, C ו-D." Post, John J. (1882). Old streets, roads, lanes, piers and wharves of New York showing the former and present names, together with a list of alterations of streets, either by extending, widening, narrowing or closing. R.D. Cooke. p. 67. OCLC 1098350361. "In Common Council August 4th 1823", Minutes of the Common Council of the City of New York, 1784-1831, vol. XIII, M.B. Brown Print. & Binding Co., 1917, p. 201, OCLC [1] מדיה וקבצים בנושא שדרה B בוויקישיתוף New York Songlines: Avenue B, a virtual walking tour
שדרה D (מנהטן)

שדרה D (באנגלית: Avenue D), היא שדרה מדרום לצפון באזור אלפאבית סיטי (אנ') בשכונת איסט וילג' במנהטן, ניו יורק, מזרחית לשדרה C ומערבית ל-FDR Drive (אנ'). היא מתחילה מרחוב האוסטון, עוברת דרך סטויוויסנט טאון-פיטר קופר וילג' (אנ') ומסתיימת ברחוב 13. השדרה ממשיכה את רחוב קולומביה (בין רחוב האוסטון לרחוב דלנסי) ואת רחוב אברהם א. קאזאן (בין רחוב דלנסי לרחוב גרנד). השדרה נוצרה על ידי תוכנית חברי הוועדה משנת 1811, כאחת מ-16 השדרות העוברות בכיוון צפון–דרום שצוינו ברוחב של 30 מטרים; הן כוללות 12 שדרות ממוספרות, וארבע (הממוקמות מזרחית לשדרה הראשונה) המסומנות באותיות. בשדרה D עובר קו האוטובוס M14D מרחוב 10 מזרח לרחוב האוסטון (לכיוון דרום) ומרחוב דלנסי (לכיוון צפון) דרך רחוב קולומביה. שדרה A (מנהטן) שדרה B (מנהטן) שדרה C (מנהטן) מדיה וקבצים בנושא שדרה D בוויקישיתוף New York Songlines: Avenue D, a virtual walking tour תבנית:Google maps Morris, Gouverneur; De Witt, Simeon; and Rutherford, John [sic] (March 1811) "Remarks of the Commissioners for Laying Out Streets and Roads in the City of New York, Under the Act of April 3, 1807", Cornell University Library. Accessed June 27, 2016. "These are one hundred feet wide, and such of them as can be extended as far north as the village of Harlem are numbered (beginning with the most eastern, which passes from the west of Bellevue Hospital to the east of Harlem Church) 1, 2, 3, 4, 5, 6, 7, 8, 9, 10, 11, and 12. This last runs from the wharf at Manhattanville nearly along the shore of the Hudson river, in which it is finally lost, as appears by the map. The avenues to the eastward of number one are marked A, B, C, and D."
הפועל כפר בלום

הפועל כפר בלום הייתה קבוצת כדורגל ישראלית שמקורה בקיבוץ כפר בלום. הקבוצה הוקמה בסוף שנות ה-50 של המאה ה-20, והצליחה להעפיל לליגת המשנה, אז ליגה א', שם שיחקה במשך 5 עונות. לאחר מכן נחלש מעמדה של הקבוצה והיא התדרדרה עד לליגה ג'. ובהמשך התפרקה. המועדון נוסד בשנת 1959, לאחר שקבוצת הפועל חוליות, מועדון שבסיסו בשדה נחמיה, קיבוץ סמוך, שכלל גם חברים מקיבוץ כפר בלום, הפסיקה את פעילותו בתחילת עונת 1959/1960, והשחקנים עברו לקבוצת הפועל כפר בלום החדשה שהוקמה. עד מהרה הורכבה הקבוצה מכדורגלנים של כל הקיבוצים הסמוכים בנוסף לכפר בלום ושדה נחמיה: קיבוצי עמק החולה, נאות מרדכי, וקיבוץ דן. תוך 2 עונות מהקמתו עלה המועדון לליגה ב'. לאחר מכן המועדון עלה לליגה א' בתום עונת 1962/1963 לאחר שסיים במקום השני. בארבע העונות הראשונות, הצליחה להתבסס הקבוצה במרכז הליגה השנייה במקומות 6–10 כאשר להישג השיא היא מגיעה בעונת 1965/1966 אז סיימה במקום השישי בליגה. בתום עונת 1968/1969 סיימה הקבוצה במקום האחרון בבית הצפון של ליגה א' וירדה לליגה השלישית (ליגה ב'). עונה לאחר הירידה פרש המועדון מליגה ב' וירד לליגה ג', שם המשיך המועדון לשחק עד שפרש מהליגה לחלוטין והתפרק בסוף שנות ה-70. הפתעות גדולות בפתיחת משחקי ליגות ב', "המשחק שעמד להיערך בחוליות בין הפועל המקומי והפועל עפולה לא קוים עקב התפרקות קבוצת הפועל חוליות", עיתון חדשות הספורט, עמוד 3, 27 בספטמבר 1959 הפועל כפר בלום, מעריב 2 ביולי 1963
No Quiero Saber

האם התכוונתם ל... No Quiero Saber (שיר של סלינה) No Quiero Saber (שיר של נאטי נטשה)
רובע צ'אנגפינג

צָ'אנְגְפִּינְג (במנדרינית תקנית: 昌平区; בפין-יין: Chāngpíng Qū; תעתיק: צָ'אנְגְפִּינְג צ'וּ') הוא רובע בצפון המחוז העירוני בייג'ינג שבצפון הרפובליקה העממית של סין. על פי מפקד האוכלוסין משנת 2020 מנתה אוכלוסיית הרובע 2,269,487 תושבים בעשר עיירות, עשרה תתי-רבעים וארבעה אזורים חצי-עירוניים. הרובע משתרע על פני 1,342 קילומטרים רבועים והוא גובל ברבעים צ'אויאנג, האידיין ומנטואוגואו מדרום, ברובע שוניי ממזרח, ברבעים חוואיז'ואו וינצ'ינג מצפון ובמחוז חביי ממערב. המרכז הסיני לבקרת מחלות ומניעתן נמצא ברובע. בשנת 2017 נרשם לרובע תמ"ג של 83.97 מיליארד רנמינבי, עם תוצר לנפש של 40.7 אלף רנמינבי. קברי שושלת מינג פלטפורמת הענן במעבר ג'ויונג (אנ') מקום מפגש הטריאתלון לטריאתלון באולימפיאדת הקיץ 2008 (אנ') כלא צ'ינצ'נג (אנ') של המשרד לביטחון הציבור של סין (ליד העיירה שיאוטאנגשאן) פארק השעשועים ארץ הפלאות (אנ') מאגר שה-סאנלינג דרך ג'יוטאי (九台路) בצפון הרובע פלטפורמת הענן במעבר ג'ויונג מדיה וקבצים בנושא רובע צ'אנגפינג בוויקישיתוף אתר האינטרנט הרשמי של רובע צ'אנגפינג China: Bĕijīng Municipal Province (Districts and Townships) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
Annapurna Pictures

Annapurna Pictures (אנפורנה פיקצ'רס) היא חברה אמריקאית אשר נוסדה על ידי מייגן אליסון במטרה לקדם יישום תאוריית האוטר. החברה פועלת בתחום הפקת סרטים, הפצת סרטים, יצירת חומר לטלוויזיה והפצת משחקי מחשב. מטה החברה ממוקם בלוס אנג'לס. גם כיום, בשנת 2022 החברה מנוהלת על ידי המייסדת ונמצאת בבעלותה הפרטית. מייגן אליסון הקימה את החברה לאחר לימודי קולנוע באוניברסיטת דרום קליפורניה. החברה החלה לפעול בשנת 2011 ועסקה בהפצת והפקת סרטים. בין הסרטים שחברה הייתה מעורבת בהם "המאסטר", "הורג אותם ברכות", "כוננות עם שחר", "ספרינג ברייקרס" ורבים נוספים. בשנת 2016 הוקמה חטיבה לטלוויזיה Annapurna Television. בדצמבר 2016 הוקמה חטיבה למשחקי מחשב Annapurna Interactive. בינואר 2017 הוחלט להיכנס לתחום הפצת סרטים. הראשון היה "דטרויט". באותה שנה נחתם הסכם עם "מטרו גולדווין מאייר" על הפצת סרטי אנפורנה במספר מדינות. במאי 2017 סוכם ש"אנפורנה" תפיץ סרטי Plan B Entertainment בתקופה של שלוש שנים. בשנת 2018 אנפורנה ו-MGM הרחיבו את שיתוף פעולה בין החברות במסגרת "יונייטד ארטיסטס". במסגרת חטיבת הטלוויזיה הופקו "הקנוניה נגד אמריקה", "המדרגות", "פאם וטומי" וסדרות טלוויזיה נוספות. בשיתוף פעולה עם אחים כהן הופקה לטלוויזיה "הבלדה על באסטר סקראגס". במסגרת חטיבת משחקי מחשב בוצע הפצת משחקים כמו 12 Minutes,‏ Stray ונוספות. בשנת 2020 החברה הקימה מספר אולפנים ליצירת משחקי מחשב. החברה פועלת גם בתחום הפקת הצגות תיאטרון לרבות הצגות בתיאטראות ברודוויי. אתר האינטרנט הרשמי של Annapurna Pictures (באנגלית) Annapurna Pictures, ברשת החברתית אקס (טוויטר) Annapurna Pictures, ברשת החברתית LinkedIn Anthony Kaufman, Anthony Kaufman, Annapurna’s Ellison a patron of the auteur, Variety, ‏2011-10-24 (באנגלית אמריקאית)
הפועל קטמון ירושלים (כדורגל נשים)

הפועל קטמון ירושלים הוא מועדון כדורגל נשים שמהווה חלק ממועדון הכדורגל הפועל ירושלים. קבוצת הבוגרות של המועדון משחקת החל מעונת 2022/2023 בליגת העל בכדורגל נשים. מחלקת ילדות ונערות הוקמה כבר ב-2011 אך קבוצת בוגרות הוקמה רק בשנת 2020. תוך שנתיים מתחילת פעילותה הצליחה קבוצת הבוגרות לעלות מהליגה הארצית (שלישית) דרך הליגה הלאומית ועד לליגת העל. עם הקמת ליגת הנשים בעונת 1998/1999, הוקמה קבוצת נשים תחת אגודת הפועל ירושלים, אך לקראת סיום אותה העונה הקבוצה התפרקה. בעונת 2011/2012 פתחה הפועל קטמון לראשונה מספר קבוצות רשמיות לנערות ולילדות. באוקטובר 2015 קבוצת הנערות של המועדון שינתה את שמה ל"הפועל קטמון ירושלים – שירה" לזכרה של שירה בנקי אשר נרצחה במצעד הגאווה בירושלים באותה שנה. קבוצת הילדות של הפועל קטמון ירושלים זכתה בעונת 2015/2016 בגביע המדינה. קבוצת הנערות "הפועל קטמון ירושלים שירה בנקי" זכתה בעונת 2016/2017 באליפות המדינה ובעונת 2018/2019 בגביע המדינה. עם פתיחת עונת 2020/2021 הודיעה הקבוצה על הקמת קבוצת נשים בוגרות שהצטרפה לליגה הארצית בעונה זו. משחקה הראשון בהיסטוריה של הקבוצה הבוגרת היה מותחן מרתק בסיבוב הראשון של גביע המדינה, מול הפועל תל אביב, שנערך ב-24 בנובמבר 2020. לאחר שוויון 1-1 בסיום 90 הדקות משער בדקה ה-90 של תמר מוסן, גברה הקבוצה מקטמון על הפועל תל אביב בדו-קרב פנדלים מורט עצבים בתוצאה 6-5. הפנדל האחרון של הפועל תל אביב נעצר על ידי השוערת נסיה בן בסט, השופט החליט לפסול את העצירה, ולאחר מכן חזר בו. כבר בעונתה הראשונה, תחת המאמן מוטי אוחיון, סיימה הקבוצה במקום השני בליגה הארצית ועלתה לליגה הלאומית בה שיחקה בעונת 2021/2022. במהלך עונה זו התקיים גם משחק דרבי בין קבוצות הנשים הירושלמיות שהסתיים בניצחון הפועל. את עונתה הראשונה בליגה הלאומית, בהדרכתו של המאמן זוהר קמינסקי, סיימה קטמון במקום השני ועלתה לליגת העל. גם את עונת הבכורה בליגת העל (2022/2023) סיימה הקבוצה במקום השני, כמו בכל עונה מאז הקמתה. בעונתה השנייה בליגת העל, והרביעית לקיומה בסך הכל, זכתה הקבוצה בתואר הראשון בתולדותיה, גביע אתנה לשנת 2023/24. גביע אתנה: 1 2023/24 מעודכן ליום 31/8/2024 כדורגל נשים בישראל הפועל ירושלים (כדורגל) אתר האינטרנט הרשמי של הפועל קטמון ירושלים הפועל קטמון ירושלים באתר ההתאחדות לכדורגל בישראל נעמה עזרא, אפרת: המתנחלות שמשחקות עם ערביות, באתר mynet‏ ירושלים, 17 בפברואר 2015 איתי קאשי, ‏"אין הרבה קבוצות נשים כמו קטמון בישראל", באתר ערוץ הספורט, 27 באפריל 2022 איימי ספירו, סינדרלה בנעלי פקקים, באתר זמן ישראל, 7 בפברואר 2023 פודקאסט "הקטמוניות", המלווה את הקבוצה, אתר הזרמת האודיו ספוטיפיי תולדות כדורגל הנשים בישראל, באתר web.archive.org, ‏2002-11-27 ג'ורג' אבני, ‏קבוצת הכדורגל שינתה את שמה לזכרה של שירה בנקי, באתר ‏מאקו‏, 24 בנובמבר 2015 הפועל קטמון ירושלים הקימה קבוצת נשים, באתר ONE‏, 9 באוגוסט 2020 ההתאחדות לכדורגל בישראל - פרטי משחק, באתר www.football.org.il איתי קאשי, ‏נערך הדרבי הירושלמי הראשון בכדורגל נשים, באתר ערוץ הספורט, 16 בדצמבר 2021 איתי קאשי, ‏היסטוריה: הפועל ירושלים עלתה לליגת העל, באתר ערוץ הספורט, 26 באפריל 2022 לי נוף גזית, קבוצת הנשים של הפועל ירושלים עלתה לליגת העל, באתר ynet, 27 באפריל 2022
לוחיות פירגי

לוחיות פירגי הם שלושה לוחות זהב ועליהם כתובת הקדשה דו־לשונית פיניקית־אטרוסקית, המתוארכים לסביבות שנת 500 לפנה"ס. הם התגלו בשנת 1964 באתר העיר פירגי (אנ') העתיקה, בחוף הים הטירני בלאטיום. הטקסט מתעד את בנייתו של מקדש והקדשתו לאלה הפיניקית עשתרת, המזוהה עם האלה האטרוסקית יונו. בניית המקדש מיוחסת לטיבריוס וליאנס, שליט העיר הסמוכה קיסרה. אחד הלוחות כתוב בפיניקית, והשניים האחרים כתובים בשפה האטרוסקית. הכתבים חשובים במתן טקסט דו־לשוני המאפשר לחוקרים להשתמש בידע של הפיניקית כדי לפרש אטרוסקית, וגם מהווים עדות להשפעה פיניקית במערב הים התיכון. הם עשויים להתייחס לדיווח של פוליביוס על הסכם עתיק וכמעט בלתי מובן בין הרומאים והקרתחדשתים, שאותו תיארך לקונסוליה של לוקיוס יוניוס ברוטוס ולוקיוס טארקויניוס קולאטינוס (509 לפנה"ס). הלוחות מוחזקים כעת במוזיאון האטרוסקי הלאומי (אנ') ברומא. הכתובת הפיניקית ידועה כ־KAI 277. הטקסט הפיניקי מזכיר מאפיינים של כתובות אש נדר. התרגום מאטרוסקית איננו וודאִי. Massimo Pittau (1996): "Gli Etruschi e Cartagine: i documenti epigrafici". L'Africa romana: atti dell'11. Convegno di studio, 15–18 dicembre 1994, Cartagine, Tunisia. Sassari, Editrice Il torchietto. V. 3, p. 1657–1674. מדיה וקבצים בנושא לוחיות פירגי בוויקישיתוף פרויקט הטקסטים האטרוסקים מאגר מידע בר־חיפוש של טקסטים אטרוסקים. צילום, תעתיק ותרגום חלקי Tavola di Cortona e Lamine di Pyrgi – traduzione (תרגום לאיטלקית על־ידי ג'ובאני סמראנו) Doak, Brian R. (2019). The Oxford Handbook of the Phoenician and Punic Mediterranean. New York, NY: Oxford University Press. p. 230. ISBN 978-0-19-049934-1. The specific dialect has been called "Mediterranean Phoenician" by Schmitz, Philip C. (1995). "The Phoenician Text from the Etruscan Sanctuary at Pyrgi". Journal of the American Oriental Society. JSTOR. 115 (4): 559–575. doi:10.2307/604727. ISSN 0003-0279. JSTOR 604727. Full bibliography of Pyrgi and the tablets היסטוריה 3, 22 התרגום מבוסס על: Philip C. Schmitz, The Phoenician Text from the Etruscan Sanctuary at Pyrgi, Journal of the American Oriental Society 115, 1995, עמ' 559–575 doi: 10.2307/604727 Gary N. Knoppers, "The God in His Temple": The Phoenician Text from Pyrgi as a Funerary Inscription, Journal of Near Eastern Studies 51, 1992, עמ' 105–120 Koen Wylin, Pyrgi B et la rédaction de la Tabula Cortonensis, Revue belge de Philologie et d'Histoire 84, 2006, עמ' 35–44 doi: 10.3406/rbph.2006.5004 כלומר מקדש, כמו שבית יהוה הוא מקדש יהוה. כלומר אוני-עשתרת נתנה לו לשלוט.
ויגימונד

ויגימונד (נפטר ב-854) היה הארכיבישוף של יורק במאה ה-9. הוא ידוע בעיקר בשל המטבעות שהטביע. כמעט שום דבר לא ידוע על ויגימונד או על הארכיבישופות שלו, בגלל מחסור במקורות. עם זאת, ויגימונד השאיר מטבעות רבים, שהבולט שבהם הוא סולידוס זהב הנושא את פניו. הסולידוס שלו נושא הכיתוב "mundus divinum" בצד האחורי. המטבע אולי שומש כמתנה כנסייתית. ויגמונד הוא גם הנמען של מכתב מאת לופ דה פרייר. לופ ביקש מוויגימונד במכתב לחגוג את מנזר פרייר בתפילותיו. מדיה וקבצים בנושא ויגימונד בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויגימונד".
מעוף הצללים

מעוף הצללים (באנגלית: Shadows in Flight) הוא ספר מדע בדיוני מאת הסופר האמריקני המצליח אורסון סקוט קארד. הספר יצא לאור ב-17 בינואר 2012 ועד שיצא הצל האחרון, הספר היווה את הספר החמישי והמסיים של סדרת הצל (או סדרת בין). הספר היה מועמד לפרס Goodreads Choice למדע בדיוני לשנת 2012. מאות שנים לאחר שעזבו את כדור הארץ ומלחמותיו, בין ושלושת ילדיו, אנדר, קרלוטה וסרג'נט משייטים על סיפון ספינת החלל "הרודוטוס" ומחפשים תרופה לבעייתם הגנטית. כשהחיישנים מתריעים על עצם זר המתנהג כספינה, הם מתפלאים למצוא שהספינה היא למעשה ספינת התיישבות פורמיקית מוקדמת - מאות שנים לאחר שכל מלכות הכוורת הושמדו. ילדיו של בין יוצאים לחקור את הספינה ובסופו של דבר, בעזרתה של הגנטיקה הפורמיקית וזכרי באגים שנותרו בחיים. מצליחים השלושה לרפא את עצמם מן המחלה הגנטית. הספר נגמר עם מותו של בין והתיישבותם של שלושת ילדיו בכוכב הסמוך, על פי תוכניתו של בין, ובהתחלתם גזע חדש. בתאריך יציאתו לאור, הספר למעשה היווה את סיומה של סדרת הצל, אולם ב-2021, יצא לאור הספר "הצל האחרון" שלמעשה לא רק שיסיים את סדרת הצל, אלא אף יחבר אותה עם סדרת המשחק של אנדר. קארד תכנן את אירועי הספר הצל האחרון כך שהאירועים ב"מעוף הצללים" אמורים היו לשמש כפרק הראשון של הצל האחרון. ב-1 במרץ 2012, נוצרה גרסת ספר אלקטרוני מקוצרת למעוף הצללים הזמינה להורדה. למרות היות הגרסה מקוצרת, היא מכילה תוכן נוסף שנכתב על ידי אורסון סקוט קארד במיוחד על ההולוגרמה של פטרה לילדיה. תסריט הספר האלקטרוני המשופר עובד על ידי ג'ייק בלאק. הספר האלקטרוני מעוטר באיורים מאת ניק גרינווד. מעוף הצללים, באתר אופוס מעוף הצללים, באתר OCLC (באנגלית) Best Science Fiction 2012 — Goodreads Choice Awards. Card, Orson Scott (2011-07-15). "Hatrack River Forums:Shadows in Flight". ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
גיברלטרפדיה

גיברלטרפדיה הוא פרויקט ביוזמת ממשלת גיברלטר שמטרתו לקדם בוויקיפדיה נושאים הקשורים לגיברלטר. הפרויקט הוכרז על ידי ממשלת גיברלטר ביולי 2012 וקיבל השראה מפרויקט מונמות'פדיה שנעשה בעיר מונמות' בויילס. הפרויקט עורר מחלוקת ציבורית בעקבות טענות לניגודי עניינים הנובעים מהסכם ייעוץ בתשלום בין ממשלת גיברלטר לחבר הוועד המנהל של ויקימדיה בריטניה. על פי אתר האינטרנט של הפרויקט מטרתו היא, שאתרים חשובים, אישים, צמחייה ובעלי חיים הקשורים לגיברלטר יזכו לכיסוי בויקפדיה, בכמה שיותר שפות. מבחינה גאוגרפית הפרויקט מתייחס גם למיצר גיברלטר הערים והכפרים הספרדיים השוכנים לחופי מפרץ גיברלטר, החוף הצפוני ביותר של מרוקו והעיירה הספרדית סאוטה בחוף השוכנת לחופי אפריקה מול גיברלטר. הכוונה היא להשתמש בקוד QRpedia כדי לאפשר גישה מהירה למידע. ממשלת גיברלטר שכרה את שרותיהם של רוג'ר במקין, חבר הוועד המנהל של ויקימדיה בריטניה ושל וג'ון קומינגס עורך בוויקיפדיה. תפקידם היה לייעץ לפרויקט וללוות אותו. מעבר למחלוקת על עצם הפעילות בתשלום של עורכים ובעלי תפקידים בויקפדיה והחשש שעריכה שמטרתה להגדיל את הכנסותיה של גיברלטר מתיירות עלולות לפגוע בנייטרליות של העריכה, הואשם במקין, שפעל בניגוד עניינים חמור, באופן שלא מצופה מבעל תפקיד בקרן ויקימדיה. הוא הואשם במעורבות בקידום מידע הקשור לגיברלטר תחת "הידעת?" בעמוד הראשי של ויקיפדיה באנגלית. לדוגמה, שבע עשר פירטי מידע שונים הקשורים לגיברלטר הופיעו תחת "הידעת?" אוגוסט 2012. בעקבות כך נאלץ במקין לעזוב את תפקידו בקרן ויקימדיה. מדיה וקבצים בנושא גיברלטרפדיה בוויקישיתוף Gibraltarpedia: Wikimedia UK press release UK chapter rocked by Gibraltar scanda ידיעה מ-24 בספטמבר האתר ויקיפדיה באנגליתהתייחסות התייחסות של ג'ימי ויילס לפרשת גיברלטרפדיה בדף השיחה שלו Ministry of Tourism, Public Transport and the Port, PREES RELEASE, GibraltarpediA – the volunteer work begins, אתר ממשלת גיברלטר, ‏20 ביולי 2012
ממלכת החתולים

ממלכת החתולים (ביפנית: 猫の恩返し) הוא סרט הנפשה יפני משנת 2002 בבימויו של הירויוקי מוריטה, בהפקת טושיו סוזוקי ונוזומו טאקאהאשי, שנכתב על ידי יושידה. הסרט הוא ספין אוף של הסרט לחישת הלב משנת 1995. הארו היא נערה יפנית, שאחרי שהיא מצילה את נסיך החתולים, מלך החטולים חוטף אותה לממלכת החתולים. הארו מנסה לברוח מהממלכה בעזרת חבריה מ"משרד החתולים": הברון הומברט פון גיקינגן, מוטה וטוטו. מדיה וקבצים בנושא ממלכת החתולים בוויקישיתוף אתר האינטרנט הרשמי של ממלכת החתולים (ביפנית) "ממלכת החתולים", במסד הנתונים הקולנועיים IMDb (באנגלית) "ממלכת החתולים", באתר נטפליקס "ממלכת החתולים", באתר AllMovie (באנגלית) "ממלכת החתולים", באתר Rotten Tomatoes (באנגלית) "ממלכת החתולים", באתר Metacritic (באנגלית) "ממלכת החתולים", באתר HBO Max (באנגלית) "ממלכת החתולים", במסד הנתונים הקולנועיים KinoPoisk (ברוסית)